Ugāles katoļu baznīca

Ugāles Svētās Monikas Romas katoļu baznīca ir topoša Romas katoļu Rīgas metropolijas Liepājas diecēzes draudzes kapela.Liepājas diecēze  www.catholic.lv Tā atrodas Ventspils novada Ugāles pagasta centrā Ugālē.

 Vēsture 
Sākoties atmodai, Ugālē izveidojās katoļu draudze un radās nepieciešamība pēc baznīcas dievkalpojumu noturēšanai. 2004. gadā Ugālē sāka būvēt katoļu dievnamu, tika uzbūvēti baznīcas pamati, ko finansiāli atbalstīja Vācijas katoļu palīdzības organizācija "Bonifatiusverk". Tā paša gada 23. oktobrī Liepājas diecēzes bīskaps Vilhelms Lapelis iesvētīja dievnama pamatus, topošo baznīcu veltot Svētās Monikas godam un aizbildniecībai. Baznīcu bija nolemts celt modernisma stilā, ceļot guļbūvē un celtniecībā izmantojot vietējo koku baļķus. 2005. gadā tika uzbūvētas guļbaļķu sienas, bet tālākie būvdarbi apstājās finansējuma trūkuma dēļ.Ugāles baznīcai – spāru svētki  www.katedrale.lv 2009. gada 29. augustā, Svētās Monikas draudzes titulsvētkos draudzi vizitēja Liepājas diecēzes bīskaps Vilhelms Lapelis.Liepājas  un Kurzemes bīskapa vizitācija Ugāles draudzē  www.katedrale.lv Darbi turpinājās 2011. gadā un augustā tika svinēti Spāru svētki.

 Draudze 
Draudze iekļaujas Romas Katoļu Rīgas Metropolijas klēra Liepājas diecēzē. Draudzi apkalpo prāvests Juris Krisūns.Ugāles draudze  www.katedrale.lv Ugāles draudze sāka veidoties pēc Atmodas, bet oficiāli tika nodibināta 1998. gada 25. novembrī.LURSOFT datu bāze www.company.lursoft.lv Dievkalpojumi notiek divas reizes mēnesī un svētkos. Baznīcā atrodas divas elektriskās ērģeles un viens harmonijs, kā arī sv. Monikas glezna, Jēzus sirds statuja un citi reliģiski priekšmeti.

 Atsauces 

 Ārējās saites 
 Ugālē spāru svētki www.ventasbalss.lv

Kategorija:Romas katoļu baznīcas Latvijā
Kategorija:Liepājas diecēzes baznīcas
Kategorija:Ugāles pagasts